Aarhuus Stifts-Tidende, 1843-10-17
- Kjøbenhavnsposten" fortæller, at der skal være bleven overleveret Hr. Carstensen et Diplom som Æresmedlem af Statsgjælds Afbetalings-Selskabet, med Anmodning om, paa sin Udenlandsreise, med det ham egne Talent", at træffe Arrangement med de uværdige Jøder, i Hamborg og Amsterdam, som for Øieblikket ere Statsgjælds Afbetalings Selskabets Creditorer. Det her foromtalte tydske isral. Tidsskrift, der Orien." som udgives af Dr. Fürst i Leipzig (see Aarh. Av. No 171), indeholder endvidere følgende latterlige Efterretning fra Khvn.: "Ogsaa i Danmark, hvor Jøderne i langt større Grad end andetsteds glæde sig ved Nydelsen af statsborgerlige Rettigheder, er nylig vakt en med Emancipationsspørgsmaalet sammenhængende, Strid, der, skjøndt den fra christelig Side gaaer udfra Kirkens positive Tro, dog synes at løbe ud paa Bruno Bauers berygtede Resultater. J et af Stænderforsamlingens sidste Møder indkom et Andragende fra nogle Jøder, hvilket gik ud paa, at der ved Lands universitetet i Kjøbenhavn maatte blive ansat en Docent i den rabbinske Literatur. Allerede længe var dette et varmt Ønske hos patriotisk sindede Jsraliter, som fandt det uforeneligt med den danske Nationalitets Værdighed, stedse at maatte lade deres Præster komme fra Udlandet. Paa Grund af dette patriotiske Sindelag (hvis Tilværelse forøvrigt afgiver det meest slaaende Beviis imod de skamløse Bauerske Jnsinuationer om en Jsraliterne eiendommelig, absolut Kulde og Fjendtlighed mod andre Folkeslags Nationalitet) fandt Andragendet Understøttelse hos flere af Forsamlingens dygtigste Medlemmer (f. Ex. Kjøbmand Eibeschultz, Baron von Wolbek og Generalkrigscommissair Test) og antoges med 45 Stemmer imod 3 (blandt hvilke Sjællands høiærværdige Biskop, Hr. v. Münster, der forøvrigt selv skal nedstamme fra en jødisk Familie. Efter Forlydende skal Regjeringen nu ogsaa være gaaet ind paa Stænderforsamlingens i saa Henseende gjorte Forslag og have besluttet at aabne en høitidelig Concurrence(bestaaende i Forelæsninger og Disputatser, saaledes som det stedse finder Sted i Kjøbenhavn ved Besættelser af academiske Læreembeder), til hvilken de jød. Herrer Hannover, Gudenrath, Wohlenberg, og Abrahams have i Sinde at melde sig. Lønningen skal være fastsat til 800 Thlr. om Aaret. Forøvrigt skal det christelige theologiske Facultet ved Universitetet være meget utilfreds med den paatænkte Lærerpost, og to af dets Medlemmer, Hofraad Pauli og Archidiakonus Martonsen, have en compagnie. udgivet et lærd Skrivt om den christelige Daab, hvori den mærkværdige Lære bliver opstillet og forsvaret med Hegelske Phraser, at kun den Døbte svarer til Menneskehedens Jdee. Det er imidlertid at haabe, at disse Herrer ikke ville trænge igjennem med deres christelige Fanatisme, især da den Ene af dem (Martonsen) alt i lang Tid har været almindeligt forhadt som en af vore værste Klærker (der gjerne vilde bære Biskopshuen), hvorfor ogsaa nylig en af Studenter og Borgere bestaaende Hob bragte ham en natlig Kattemusik. Mod bemeldte Skrivt af dHrr. Martonsen og Pauli er der allerede udkommet en interessant Besvarelse under Titel af det theologiske Facultets Tolerance, godtgjort af Dr. Nathan Gudenrath. Hvorvidt den literaire Controvers dermed er tilende, kan endnu ikke siges med Bestemthed; men det er at vente, at den bekjendte Orientalist og religiøs politiske Demagog, Dr. Landberg (der nu er ansat som Understatssecretair og Overfinantsraad ved Finantserne) ogsaa vil fremtræde paa Kamppladsen, navnligen som Jodefjende.